امریکانین خاریجی ایشلر ناظیرلیگی نین سوزچوسو مورگان اورتاگوس ادلیب-ین ماراتینوم قصبه سینه ائدیلن هاوا هوجوم‌لارینا دایر یازیلی بیانات یایدی.
اورتاگوس بیاناتدا امریکانین سیویل لری هدف آلان هوجوم‌لاری قینادیغینی بیلدیردی، روسیا و اسد رژیمی طرفیندن 3 آیدیر داوام ائدن هاوا هوجوم‌لاریندا اوشاق و سیویل لری قتله یئتیریلدیگینی، بو هوجوم‌لار نتیجه‌سینده بولگه ده کی غیری-ثابیتلیگین آرتدیغینی و ان آزی 330 مین اینسانین اونسوز دا چتین اولان حیات‌لاری‌نین داها دا آغیرلاشدیغینی وورغولادی.
خاریجی ایشلر ناظیرلیگی‌نین سؤزچوسو: "داوام ائدن هوجوم‌لار اسد رژیمی و متفیق‌لری‌نین بؤلگه‌دکی پروبلئم‌لرین سلاح گوجونه حل اولونماسی ایستک‌لرین‌دن خبر وئریر. بو هوجوم‌لار چارسیزلیگین بیر حیسه‌سی‌دیر" ایفاده‌لرینی ایشلتدی.
بیاناتدا روسیا و اسد رژیمی‌نین سیویل مرکزی و بیرلشمیش میللت‌لر تشکیلاتی ایله بیرگه ایشله‌ین ساغلیق مرکزلرینی قصداً وورا‌راق اولوسلار آراسی حقوقا محل قویمادیق‌لارینا، هوجوم‌لاردا باشدا "آغ دبیلقه‌لر" اولماقلا، بیر چوخ اینسانی  یاردیم کؤنول‌لوسونون و آمبولانس ماشین‌لاری‌نین سوروجولری‌نین ده هدفه آلینماسینا دقت چکیلدی.
اورتاگوس سوزو گئدن هوجوم‌لارین سیاسی پروسه له ره ده منفی تأثیر گؤستردیگینی خاطیرلادا‌راق: "روسیا و اسد رژیمینی بؤلگه‌ده اعلان ائدیلن آتشکه‌سه و بمت تهلوکه‌سیزلیک شوراسی‌نین قرارینا عمل ائتمه‌یه، هاوا هوجوم‌لاری‌نین سبب اولدوغو اینسانی بحرانی حل ائده بیله‌جک بیر دهلیز آچماغا چاغیریریق" دئیه مراجعت ائتدی.
